נטו (כדורגלן)

נורברטו מורארה נטו (בפורטוגזית: Norberto Murara Neto; נולד ב-19 ביולי 1989 בארקסה שבברזיל), הידוע בקיצור כנטו, הוא כדורגלן ברזילאי המשחק בעמדת השוער בבוטפוגו.

 קריירת מועדונים 
 אתלטיקו פרנאאנסה 
נטו נולד בארקסה שבמדינת מינאס ז'ראיס, ברזיל. בגיל 18 הצטרף למחלקת הנוער של אתלטיקו פרנאאנסה מליגת העל הברזילאית. ב-16 באוגוסט 2009 ערך את הופעת הבכורה שלו במועדון, כששיחק 90 דקות בניצחון 0–3 על גרמיו בארוארי בליגה. בהמשך עונת  ערך הופעת ליגה נוספת אחת.

בעונת  הפך לשוער הראשון של הקבוצה. לאחר שהורחק במחזור הראשון של העונה והושהה לשני משחקים, פתח בהרכב בכל משחק עד לחודש אוקטובר, אז נאלץ להחמיץ מספר משחקים בשל זימון לנבחרת ברזיל. בסך הכול ערך 34 הופעות ליגה בעונת 2010.

 פיורנטינה 
ב-5 בינואר 2011 הסכים נטו לעסקה בה יעבור לשחק בשורותיה של פיורנטינה מהסרייה א', ושלושה ימים לאחר מכן חתם על חוזה במועדון. ב-24 בנובמבר 2011 ערך נטו את הופעת הבכורה שלו במועדון, כששיחק 90 דקות בניצחון 0–2 על אמפולי במסגרת הסיבוב הרביעי של הגביע האיטלקי. ב-29 באוקטובר 2012 ערך נטו את הופעת הבכורה שלו בסרייה א', כששיחק 90 דקות בהפסד 0–2 לאטאלנטה במסגרת המחזור ה-35 בליגה. בשתי העונות וחצי הראשונות שלו במועדון ערך שמונה הופעות ליגה בלבד.

בעונת  הפך לשוער הראשון של פיורנטינה, וערך 35 הופעות ליגה. היה לו גם תפקיד חשוב בהעפלתה של פיורנטינה לשלב שמינית הגמר של הליגה האירופית, בו הודחה על ידי יובנטוס. ב-3 במאי 2014 עמד בשערה של פיורנטינה בגמר הגביע האיטלקי, בו הפסידה בתוצאה 1–3 לנאפולי. בעונת  נשאר שוערה הראשון של פיורנטינה וערך 29 הופעות ליגה.

 יובנטוס 
ב-3 ביולי 2015 עבר ליובנטוס מהסרייה א' וחתם על חוזה לארבע שנים. ב-23 בספטמבר ערך נטו את הופעת הבכורה שלו במועדון, כששיחק 90 דקות בתיקו 1-1 נגד פרוזינונה במסגרת המחזור החמישי בליגה. בשתי העונות שלו בקבוצה ערך 11 הופעות ליגה בתור שוער שני לג'יאנלואיג'י בופון, והיה לשוער הראשון של הקבוצה בגביע האיטלקי בו זכה פעמיים ברציפות.

 ולנסיה 
ב-7 ביולי 2017 חתם בולנסיה מהליגה הספרדית. ב-18 באוגוסט ערך את הופעתו הבכורה בניצחון 0–1 על לאס פאלמאס. במשך שתי עונות היה שוער הראשון של הקבוצה, ובסיום העונה השנייה זכה עם ולנסיה בגביע הספרדי.

 ברצלונה 
ב-27 ביוני 2019 חתם בברצלונה תמורת 26 מיליון אירו, כשסעיף היציאה שלו עומד על כ-200 מיליון אירו. ב-10 בדצמבר ערך את הופעתו הבכורה בניצחון 1–2 על אינטר מילאנו בליגת האלופות.

 בורנמות' 
ב-7 באוגוסט 2022 חתם בבורנמות'.

 השאלה לארסנל 
ב-30 באוגוסט 2024 הושאל לעונה אחת לארסנל.

 בוטפוגו 
ב-8 באוגוסט 2025 חזר לברזיל וחתם בבוטפוגו.

 קריירה בינלאומית 
נטו נכלל בסגל נבחרת ברזיל עד גיל 23 באולימפיאדת לונדון 2012. הוא שיחק בשני המשחקים הראשונים של נבחרתו, שזכתה לבסוף במדליית כסף.

נטו נכלל ברשימת ההמתנה של דונגה, מאמן נבחרת ברזיל, לקופה אמריקה 2015 יחד עם עוד שישה שחקנים, ובסופו של דבר נכלל בסגל הנבחרת לטורניר בשל פציעתו של דייגו אלבס. הוא לא שיחק בטורניר, בו הגיעה נבחרת ברזיל, בשערה עמד ג'פרסון, לשלב רבע הגמר. ב-11 בספטמבר 2018 ערך את הופעתו הבכורה בנבחרת הבוגרת בניצחון 0–5 על .

 תארים 
יובנטוס
אליפות איטליה (2): 2015/2016, 2016/2017
הגביע האיטלקי (2): 2015/2016, 2016/2017
הסופר קאפ האיטלקי: 2015

ולנסיה
גביע המלך הספרדי: 2018/2019

ברצלונה
גביע המלך הספרדי: 2020/2021

 קישורים חיצוניים 

 הערות שוליים 

קטגוריה:שוערי כדורגל ברזילאים
קטגוריה:כדורגלני אתלטיקו פרנאאנסה
קטגוריה:כדורגלני פיורנטינה
קטגוריה:כדורגלני יובנטוס
קטגוריה:כדורגלני ולנסיה
קטגוריה:כדורגלני ברצלונה
קטגוריה:כדורגלני בורנמות'
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:כדורגלני קופה אמריקה 2015
קטגוריה:כדורגלנים באולימפיאדת לונדון (2012)
קטגוריה:מדליסטים אולימפיים ברזילאים
קטגוריה:כדורגלני בוטפוגו
קטגוריה:ברזילאים שנולדו ב-1989